Blúdenie

Blúdenie je druhá kniha v sérii Mariotovi dediči z pera slovenskej spisovateľky Marje Holecyovej.

Popis
Veštba, ktorá zmenila život Mariotových dedičov, sa začína napĺňať. Mija a Miseag stoja pred súdom za to, že vnikli do tajnej Komory ľubietovského čarodejníckeho klanu. Súd však preruší nečakaná udalosť, ktorá dedičov zavedie na ďalšiu dobrodružnú cestu. V tajomných lesoch musia čeliť novým nebezpečenstvám – útokom orlajov aj vodných ľudí –, až sa napokon dostanú do legendárnej Maettregie.

Pomôže to Miji lepšie pochopiť jej poslanie v čarodejnom svete? Odhalí Miseag podstatu Knihy odpovedí a dosiahne s jej pomocou to, po čom túži? Podarí sa tým dvom napokon v bezpečí vrátiť do svojich klanov? A akú úlohu v tom všetkom zohrá obávaný Marioto?

Zaujímavosti

 * V každej knihe autorka predstaví nové prostredie. V tejto knihe je to klan Ľudu mieru, symbolizuje ho zelená farba a dva kamene.
 * Prvý rukopis mal pôvodne 381 strán.
 * Pôvodný názov druhej časti bol Mesto Maettregov.
 * Najčastejšie písmeno v maettregských menách je g (Nigo, Norglius, Ferga, Miseag, Galea, Grigorias, Natriga...).
 * Zvolanie weaga! vymyslela autorkina kamarátka na autobusovej zastávke. Keď uvidela prichádzajúci autobus, náhle zvolala: „Vega!“
 * Autorka by napiekla asi také isté buchty ako sa to podarilo Miji a Natrige.
 * Symbol Nositeľa vymyslela autorka, ale jej pôvodné nákresy boli tak zlé, že napokon musela požiadať kamaráta o pomoc.
 * Prvá aj druhá kniha majú rovnaký počet strán.
 * Táto kniha je upriamená na zelenú farbu a živel oheň.